การวิเคราะห์คำศัพท์ในข้อสอบคณะกรรมการข้าราชการพลเรือน(ก.พ.)\*

จุฑามณี วีระพลากร1, อังค์วรา เหลืองนภา2

1สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ สังกัดมหาวิทยาลัยราชภัฏสวนสุนันทา,

โทรศัพท์ 098-2599765, email: s59123405001@ssru.ac.th

2สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ สังกัดมหาวิทยาลัยราชภัฏสวนสุนันทา,

โทรศัพท์ 095-1142654, email:angvarrah.li@ssru.ac.th

**บทคัดย่อ**

ปัจจุบันข้าราชการถือเป็นอาชีพที่มั่นคงและมีสวัสดิการมากมาย จากการสำรวจเบื้องต้นพบว่าอาชีพข้าราชการเป็นอาชีพอันดับ 6 ที่เด็กไทยสนใจทำงานในอนาคต อย่างไรก็ตามการสอบเข้ารับราชการนั้นต้องผ่านการสอบโดยใช้ข้อสอบกลาง คือข้อสอบคณะกรรมการข้าราชการพลเรือน (ก.พ.) ทั้งนี้จากการสำรวจพบว่าผู้สอบส่วนใหญ่ได้คะแนนสอบวิชาภาษาอังกฤษค่อนข้างต่ำ อาจมีสาเหตุหลักมาจากการไม่รู้คำศัพท์และหน้าที่ของคำ (Part of speech) การวิจัยนี้จึงมีวัตถุประสงค์เพื่อศึกษาหน้าที่ของคำศัพท์ที่พบบ่อยในข้อสอบ ก.พ. และศึกษาคำศัพท์ที่ปรากฏบ่อยในข้อสอบทั้งหมด เนื่องจากผู้วิจัยไม่สามารถหาข้อสอบจริงได้จึงใช้ข้อสอบเสมือนจริงที่เก็บจากเว็บไซต์ที่เชื่อถือได้ ผู้วิจัยศึกษาคำศัพท์โดยใช้โปรแกรมสำเร็จรูปคอนคอร์แดนซ์ (AntConc version 3.5.7 2018) เพื่อช่วยระบุคำศัพท์ที่ปรากฏบ่อยในข้อสอบ ผลการวิจัยพบว่าหน้าที่ของคำที่ปรากฏบ่อยที่สุดคือ คำนาม และ คำกริยา ในส่วนของคำศัพท์ที่พบมักเกี่ยวข้องกับบริบทในการทำงานเป็นส่วนมาก นอกจากนี้ผลวิจัยยังทำให้ทราบถึงคำศัพท์ในหมวดต่างๆที่มีความสำคัญและจำเป็นต่อการทำข้อสอบก.พ. ทั้งนี้ยังชี้ให้เห็นถึงความหลากหลายของหน้าที่ของคำศัพท์ (Part of Speech) ที่พบในแต่ละคำ

คำสำคัญ : ข้อสอบก.พ., หน้าที่ของคำ, คำศัพท์, โปรแกรมสำเร็จรูปคอนคอร์แดนซ์

\* บทความนี้เป็นส่วนหนึ่งของงานวิจัยในรายวิชาสัมมนาเพื่อการวิจัยทางภาษาอังกฤษธุรกิจ (ENL4910) ของนักศึกษาชั้นปีที่ 4 สาขาวิชาภาษาอังกฤษธุรกิจ มหาวิทยาลัยราชภัฎสวนสุนันทา ประจำปีการศึกษา 2562

**Vocabulary Analysis in the Civil Service Commission Examination (Gor-Por)**

Juthamanee Weerapalakorn1, Angvarrah Lieungnapar2

1 Business English Program, Faculty of Humanities and Social Sciences, Suan Sunandha Rajabhat University,

Tel. 098-2599765, e-mail: s59123405001@ssru.ac.th

2 Business English Program, Faculty of Humanities and Social Sciences, Suan Sunandha Rajabhat University,

Tel. 095-1142654, e-mail: angvarrah.li@ssru.ac.th

**Abstract**

Nowadays, civil servants are still considered a stable career with welfare. From the initial survey, it was found that civil servants are still popular among Thai students. To be able to work as civil servants, the Civil Service Commission Examination (Gor-Por) must be passed. In order to pass the exam, the test takers need to have a knowledge vocabulary. The purpose of this research is to study the Part of Speech of the vocabulary in the Gor-Por examination and to study the vocabulary that appears frequently in the tests. Since the researchers are not able to find the real test, wed used the virtual exam from the trusted websites. We studied vocabulary by using the AntConc version 3.5.7 2018 to help identify the words that appear frequently in the tests. The results show that the function of the words that appear most often is nouns and verbs, and the frequent vocabularies found in the tests are often associated with work context. In addition, the research results also provide knowledge of vocabulary in various categories that are important and necessary for taking the Gor-Por exam. It also points out that one word usually has more than one part of speech.

**Keywords: Gor Por test, part of speech, vocabulary, AntConc**

**บทนำ**

ปัจจุบันข้าราชการถือเป็นอาชีพที่มั่นคงและยังมีสวัสดิการที่มากมาย นอกจากนี้การสำรวจเด็กนักเรียนในสถาบันการสอน The Act ในปี 2560 พบว่าอาชีพข้าราชเป็นอาชีพอันดับ 6 ที่เด็กไทยสนใจที่จะทำงานในอนาคต แสดงให้เห็นว่ามีเด็กไทยอยู่จำนวนไม่น้อยที่ให้ความสนใจในอาชีพการรับราชการ อย่างไรก็ตามการจะเข้ารับราชการนั้นไม่ใช่เรื่องง่าย เนื่องจากจะต้องทำการสอบบรรจุเข้าเพื่อรับราชการก่อนจึงจะสามารถเข้ารับราชการได้ ในหน่วยงานของราชการนั้นจะใช้ข้อสอบกลางในการวัดความรู้และความสามารถเพื่อบรรจุเข้ารับราชการ ซึ่งข้อสอบกลางคือข้อสอบคณะกรรมการข้าราชการพลเรือน (ก.พ.)

ข้อสอบก.พ. คือ ข้อสอบที่ใช้ในการคัดเลือกบุคคลเพื่อเข้ามาทำงานให้กับหน่วยงานราชการ เพื่อให้สามารถทำงานตามนโยบายของรัฐบาลได้อย่างมีประสิทธิภาพ โดยแบ่งออกเป็น 3 ภาคด้วยกันได้แก่ ภาค ก. ภาค ข. และ ภาค ค. ในส่วนของภาค ก. มีวัตถุประสงค์เพื่อใช้วัดความรู้ทั่วไป โดยข้อสอบนั้นมีจำนวน 85 ข้อ แบ่งออกเป็น 3 รายวิชาด้วยกันได้แก่ วิชาความรู้ทั่วไปจำนวน 40 ข้อ วิชาภาษาไทย 20 ข้อ และวิชาภาษาอังกฤษ 25 ข้อ ในส่วนของ ภาค ข. เป็นการสอบบรรจุเข้ารับตำแหน่งเฉพาะทาง เช่น ข้าราชการครูและบุคลากรทางการศึกษาข้าราชการทหารหรือข้าราชการตำรวจ ซึ่งเนื้อหาในการสอบจะแตกต่างกันออกไปตามความถนัดของสายงานและตำแหน่ง ขณะที่ภาค ค. เป็นการสอบสัมภาษณ์

การสอบในส่วนของภาค ก. รายวิชาที่ผู้สอบมักได้คะแนนต่ำคือข้อสอบวิชาภาษาอังกฤษ โดยข้อสอบแบ่งออกเป็น 4 ส่วน ได้แก่ 1.การอ่าน 2.บทสนทนา 3.ไวยากรณ์ และ 4.คำศัพท์ ในส่วนของรายวิชาภาษาอังกฤษ จะเห็นได้ว่าคำศัพท์มีความสำคัญต่อการทำข้อสอบทั้งในส่วนของคำศัพท์และข้อสอบส่วนอื่นๆ เนื่องจากคำศัพท์นั้นจะปรากฏให้เห็นในทุกส่วนของข้อสอบ คำศัพท์ถือเป็นสิ่งสำคัญมากไม่ว่าจะเป็นในด้านการทำงานและในชีวิตประจำวัน ดังนั้นการสอนคำศัพท์จึงถือเป็นสิ่งสำคัญอย่างมาก เนื่องจากคำศัพท์นั้นเป็นพื้นฐานของการเรียนรู้ภาษาที่สำคัญที่สุดในบรรดาองค์ประกอบต่างๆของภาษา ดังนั้นคำศัพท์ถือเป็นสิ่งที่สำคัญของทุกภาษา Ghadessy (2000)

ปัจจุบันได้มีการจัดทำหนังสือเตรียมสอบ ก.พ. ภาค ก. ขึ้นอย่างมากมาย โดยเฉพาะในรายวิชาภาษาอังกฤษ แต่จากการสำรวจเบื้องต้นพบว่าไม่มีการสรุปคำศัพท์ที่พบบ่อยในข้อสอบก.พ. ภาค ก. ในหนังสือเตรียมสอบ แต่อาจพบบ้างบนเว็บไซต์ของสถาบันติวสอบต่างๆ แต่มีอยู่จำนวนน้อยมาก

นอกจากนั้นในหนังสือเตรียมสอบไม่ได้ให้ความสำคัญกับหน้าที่ของคำ (Part of speech) ซึ่งมีส่วนสำคัญต่อการเรียนรู้คำศัพท์ เพราะการทราบหน้าที่ของคำจะช่วยให้ผู้ทำข้อสอบสามารถทำข้อสอบได้ถูกต้องมากขึ้น เนื่องจากหน้าที่ของคำศัพท์นั้นถือเป็นพื้นฐานสำคัญในการเรียนภาษาอังกฤษ (จำรัก ซื่อตรง, 2555)

ดังนั้นผู้วิจัยจึงสนใจที่จะศึกษาในเรื่องของ คำศัพท์ และ หน้าที่ของคำ (Part of speech) ในข้อสอบ ก.พ. ภาค ก. วิชาภาษาอังกฤษ โดยจะศึกษาคำศัพท์และแบ่งออกเป็นหมวดหมู่เพื่อให้ทราบถึงหมวดหมู่ของคำศัพท์ที่พบบ่อยในข้อสอบ เพื่อช่วยให้ผู้ทำข้อสอบได้เห็นประเภทของคำศัพท์ที่มักปรากฏในข้อสอบและช่วยให้ผู้สอบสามารถเตรียมตัวในการสอบได้ดียิ่งขึ้น (Cameron, 2001 และ Nation, 2001)

การศึกษาในครั้งนี้จึงมีเป้าหมายเพื่อศึกษาคำศัพท์ที่พบบ่อยในข้อสอบก.พ. ภาค ก. วิชาภาษาอังกฤษ โดยแบ่งออกเป็นหมวดหมู่ต่างๆ และวิเคราะห์หาหน้าที่ของคำศัพท์ที่พบบ่อย โดยมีวัตถุประสงค์ดังนี้

**วัตถุประสงค์**

1.เพื่อวิเคราะห์หน้าที่ของคำ (Part of speech) ที่พบบ่อยในข้อสอบส่วนคำศัพท์

2.เพื่อศึกษาหาความถี่และแบ่งหมวดหมู่ของคำศัพท์ที่พบบ่อยในข้อสอบ

**ทบทวนวรรณกรรม**

การศึกษาวิจัยครั้งนี้เกี่ยวข้องกับคำศัพท์และหน้าที่ของคำ ผู้วิจัยได้ใช้ แนวคิด ทฤษฎีที่เกี่ยวข้อง

โดยเสนอหัวข้อตามลำดับขั้นตอนดังต่อไปนี้

1. ทฤษฎีและแนวคิดที่เกี่ยวข้องกับการศึกษาคำศัพท์
2. ทฤษฎีและแนวคิดที่เกี่ยวข้องกับหน้าที่ของคำศัพท์ (Part of speech)

**1.ทฤษฎีและแนวคิดที่เกี่ยวข้องกับการศึกษาคำศัพท์**

ธีรพบ สยามพันธ์ (2550 : ออนไลน์) กล่าวว่า การที่ผู้เรียนสามารถใช้ภาษาอังกฤษได้อย่างมีประสิทธิภาพจะต้องมีความรู้ด้านคำศัพท์ คำศัพท์นั้นถือเป็นพื้นฐานทางภาษาและเป็นสิ่งที่จําเป็นมาก ที่ผู้เรียนจะต้องเรียนรู้เป็นอันดับแรกเพราะคำศัพท์นั้นเป็นองค์ประกอบที่สำคัญอันดับแรกในการเรียนเพื่อพัฒนาทักษะ ฟัง พูด อ่าน และเขียน ดังนั้นการศึกษาคำศัพท์จึงมีความสำคัญต่อการเรียนรู้ วรรณพร ศิลาขาว (2539:16)

คำศัพท์ที่อยู่ในพจนานุกรมส่วนใหญ่นั้นมีจำนวนมาก ผู้คนส่วนใหญ่ไม่สามารถจดจำคำศัพท์ได้ทุกคำ แต่การที่จะจำคำศัพท์ได้มากหรือน้อยนั้นขึ้นอยู่กับความสามารถและรูปแบบในการจำ โดยรูปแบบการจำนั้นมีอยู่มากมายไม่ว่าจะเป็นการจำจากภาพ หรือ การจัดคำเป็นหมวดหมู่ ดังนั้นผู้วิจัยจึงเลือกวิธีการจัดหมวดหมู่คำศัพท์ โดยการแบ่งคำศัพท์เป็นหมวดหมู่นั้นถือเป็นวิธีหนึ่งในการจดจำคำศัพท์ได้ดีเช่นกัน (ธีรพบ สยามพันธ์, 2550)

**2.ทฤษฎีและแนวคิดที่เกี่ยวข้องกับหน้าที่ของคำศัพท์ (Part of speech)**

Nunan (2004) กล่าวว่า การเรียนรู้ไวยากรณ์จะช่วยให้เราสามารถใช้ภาษาอังกฤษทั้งในทักษะการฟัง พูด อ่าน และเขียน ได้ดี พื้นฐานของไวยากรณ์ได้แก่หน้าที่ของคำ (Part of speech) โดยกลวิธีที่สามารถช่วยให้สามารถเรียนรู้คำศัพท์ควบคู่ไปกับไวยากรณ์ได้ คือการวิเคราะห์หน้าที่ของคำ (Nation, 2001)

จึงอาจสรุปได้ว่าสิ่งที่สำคัญในการ ฟัง พูด อ่านและเขียน คือ ความรู้ด้านคำศัพท์และหน้าที่ของคำ หากรู้หน้าที่ของคำ ก็จะช่วยให้ผู้เรียนภาษาอังกฤษสามารถเข้าใจรูปแบบของคำและประโยค และยังสามารถใช้ภาอังกฤษเพื่อการสื่อสารได้อย่างถูกหลักไวยากรณ์ Canale (1980)

**วิธีการดำเนินงาน**

รวบรวมข้อสอบ ก.พ. ภาค ก. จำนวน 10 ชุด และ ทำการวิเคราะห์โดยการหาความถี่ของหน้าที่คำศัพท์ (Part of speech) และวิเคราะห์หน้าที่ของคำ (Part of speech) โดยมีขั้นตอนการดำเนินงานดังต่อไปนี้

**1.การรวบรวมข้อมูล**

ผู้วิจัยค้นหาตัวอย่างข้อสอบได้ทั้งหมด 8 เว็บ แต่เนื่องจากข้อมูลของข้อสอบในแต่ละเว็บนั้นมีจำนวนข้อที่แตกต่างกัน ผู้วิจัยจึงเลือกมาเพียงแค่ 3 เว็บ โดยเป็นเว็บที่น่าเชื่อถือและมีความเที่ยงตรงของข้อสอบ เนื่องจากข้อสอบนั้นเป็นข้อสอบความเสมือนจริง ดังนั้นผู้วิจัยจึงเลือกข้อสอบ ก.พ. ภาค ก รายวิชาภาษาอังกฤษมาทั้งหมด 10 ชุด โดยนำมาจากเว็บไซต์ดังนี้

* http://www.thaigovtest.com/
* https://gorpor.com
* http://korpor.udon-job.com

ผู้วิจัยเลือกใช้ 3 เว็บไซต์นี้ เนื่องจาก 2 เว็บไซต์แรกนั้นมีการอธิบายข้อสอบและคำตอบที่ชัดเจนให้แนวคิดที่เข้าใจง่าย นอกจากนี้ยังเป็นเว็บไซต์สถาบันการสอนที่มีความน่าเชื่อถือ มีผลงานต่างๆในการสอนให้ผู้เข้าเรียนกวดวิชาที่สถาบันเหล่านี้สามารถทำข้อสอบก.พ.ได้คะแนนที่สูงตามที่เกณฑ์ต้องการ ในส่วนของเว็บไซต์ที่ 3 เป็นเว็บไซต์ประจำจังหวัดอุดรธานี เป็นกระบอกเสียงในการหางานและมีแนวทางในการเตรียมสอบรวมถึงแนวข้อสอบให้อย่างหลากหลาย ซึ่งถือเป็นเว็บไซต์ที่น่าเชื่อถืออย่างยิ่ง

ในข้อสอบแต่ละชุดมีองค์ประกอบ 4 ส่วนด้วยกันได้แก่การอ่าน (40%) บทสนทนา (20%) ไวยากรณ์ (20%) และ คำศัพท์ (20%) รวมทั้งหมด 50 คะแนน

**2.เครื่องมือที่ใช้ในการวิจัย**

2.1 โปรแกรมสำเร็จรูปคอนคอร์แดนซ์ (Concordance : AntConc version 3.5.7 2018) เป็นโปรแกรมใช้ในการเปรียบเทียบ หรือ วิเคราะห์ความถี่และจัดประเภทของคำในคลังข้อมูลภาษา นอกจากนั้นโปรแกรม AntConc ยังเป็นโปรแกรมที่สามารถดาวโหลดได้ฟรีและประมวลผลอย่างรวดเร็วใช้งานได้ง่ายและสะดวก (Anthony, 2013) ดังนั้นผู้วิจัยจึงเลือกโปรแกรม AntConc เพื่อหาความถี่ของคำศัพท์

2.2 โปรแกรม Microsoft Excel เป็นโปรแกรมทางด้านตารางคำนวณหรือที่เรียกว่า เสปรตชีต (Spreadsheet) เป็นโปรแกรมในชุด Microsoft Office มีความสามารถในด้านการสร้างตาราง,การคำนวณ, การวิเคราะห์และการนำเสนอหรือรายงานในรูปแบบตารางและกราฟ ดังนั้นผู้วิจัยจึงเลือกโปรแกรม Microsoft Excel ในการวิเคราะห์หน้าที่และหมวดหมู่ของคำศัพท์ โดยทำการแสดงผลในรูปแบบตาราง

**3. วิธีการวิเคราะห์ข้อมูล**

3.1 นำไฟล์ข้อมูลที่ได้ทำการรวบรวมในโปรแกรม Microsoft word เข้าสู่โปรแกรมสำเร็จรูปแอนท์ไฟล์คอนเวอเตอร์ (AntFlieConverter) เป็นโปรแกรมที่ใช้ในการแปลงไฟล์ข้อมูลให้เป็นไฟล์ txt. เพื่อใช้ในการประมวลผลของโปรแกรมสำเร็จรูปคอนคอร์แดนซ์ (Concordance : AntConc)

3.2 นำไฟล์ txt. เข้าสู่โปรแกรมสำเร็จรูปคอนคอร์แดนซ์ (Concordance : AntConc) เพื่อหาค่าความถี่ของคำศัพท์ โดยการคลิกที่เมนู word list แล้วกด start จากนั้นโปรแกรมจะประมวลผลออกมา แล้วทำการนำข้อมูลเข้าสู่โปรแกรม Microsoft Excel 2010 โดยผู้ทำวิจัยได้แบ่งออกเป็น 2 รูปแบบในการศึกษา ดังนี้

3.2.1 ส่วนที่ 1 ใช้ Microsoft Excel 2010 ในการวิเคราะห์หน้าที่ของคำ (Part of speech) ที่พบมากที่สุด โดยพิจารณาเฉพาะคำตอบในส่วนของคำศัพท์

3.2.2 ส่วนที่ 2 ใช้ Microsoft Excel 2010 เพื่อจำแนกข้อมูลออกเป็นหมวดหมู่ โดยเลือกคำศัพท์จำนวน 600 คำแรก จากทุกส่วนของข้อสอบ ที่มีค่าความถี่สูงที่สุด

3.3นำหน้าที่คำศัพท์ (Part of speech) ที่พบในข้อสอบก.พ. ภาค ก. วิชาภาษาอังกฤษ แบ่งลักษณะใน Microsoft Excel 2010

3.4 นำเสนอผลในรูปแบบตาราง

**ผลการวิจัยและการอภิปรายผล**

ผลการวิจัยเป็นไปตามวัตถุประสงค์ดังที่กล่าวไว้ข้างต้นคือ

จากศึกษาหน้าที่ของคำศัพท์ (Part of speech) ในข้อสอบก.พ. ภาค ก. รายวิชาภาษาอังกฤษ โดยพิจารณาเฉพาะคำตอบในส่วนของคำศัพท์ นอกจากนี้ยังทำการวิเคราะห์ความถี่ของคำศัพท์และแบ่งหมวดหมู่ของคำศัพท์ในข้อสอบก.พ. ภาค ก. รายวิชาภาษาอังกฤษ ออกเป็น 13 หมวดหมู่ด้วยกัน โดยพิจารณาจากคำศัพท์ทุกส่วนได้ดังนี้

**1.ผลของการศึกษาหน้าที่ของคำ (Part of speech) โดยพิจารณาเฉพาะคำตอบในส่วนคำศัพท์**

**ตารางที่ 1** ความถี่ของหน้าที่ของคำศัพท์ที่พบในข้อสอบก.พ. ภาค ก. วิชาภาษาอังกฤษ

|  |  |  |
| --- | --- | --- |
| **หน้าที่ของคำ** | **ความถี่** | **ตัวอย่าง** |
| Noun | 21 | The president is planning for a new …………...to run our company  1. vision 2. **method**  3. investment 4. decision |
| Verb | 20 | If they can buy personal computers, they should also be able to ………the software.  1. plan 2. advise  3. **afford**  4. arrange |
| Adjective | 7 | Mr. Somchai graduated in Engineering with………. degree from Oxford University. 1. **master**  2. Mister  3. minor 4. major |
| Adverb | 1 | Walking briskly is a way of exercise.  1.continuously 2.slowly  3.**quickly** 4.widely |
| Conjunction | 1 | Judy was very sick yesterday; ........... she went to work and stayed in her office all day.  1. furthermore 2. In addition 3. consequently 4. **nonetheless** |

จากตารางที่ 1 พบว่าหน้าที่ของคำศัพท์มีความถี่สูงสุดคือ คำนาม และ คำกริยา รองลงมา คือ คำคุณศัพท์ และพบบ้างในส่วนของคำขยายกริยา และ คำสันธาน เป็นการแสดงให้เห็นว่าคำนาม นั้นมีความสำคัญมากในการทำข้อสอบก.พ. นอกจากมีความสำคัญทางด้านข้อสอบแล้ว ยังสำคัญต่อชีวิตประจำวันและการทำงานอีกด้วย เนื่องจากคำที่อยู่รอบๆตัวเรานั้นส่วนมากแล้วเป็นคำนาม เช่น สถานที่ สิ่งของ เครื่องใช้ อาหารการกินต่างๆ

**2. ผลการวิเคราะห์ Part of speech ของคำที่พบในข้อสอบก.พ. ภาค ก. วิชาภาษาอังกฤษ (พิจารณาเฉพาะในส่วนของคำศัพท์)**

**ตารางที่ 2** คำศัพท์และหน้าที่ของคำที่ปรากฏในข้อสอบก.พ. ภาค ก. วิชาภาษาอังกฤษ (พิจารณาเฉพาะในส่วนของคำศัพท์) บางคำสามารถเป็นได้มากกว่าหนึ่งหน้าที่ มีดังนี้

|  |  |  |  |  |  |
| --- | --- | --- | --- | --- | --- |
| **ลำดับ** | **คำศัพท์และ Part of speech ที่ปรากฏในข้อสอบ** | **นอกเหนือจากที่ปรากฏสามารถเป็น**  **Part of speech ได้ดังนี้** | | | |
| **Noun** | **Verb** | **Adjective** | **Adverb** |
| 1 | Springboard (n.) | ✓ |  |  |  |
| 2 | Venison (n.) | ✓ |  |  |  |
| 3 | Foundation (n.) | ✓ |  |  |  |
| 4 | Odor (n.) | ✓ |  |  |  |
| 5 | Waterway (n.) | ✓ |  |  |  |
| 6 | Confluence (n.) | ✓ |  |  |  |
| 7 | Method (n.) | ✓ |  |  |  |
| 8 | Customer (n.) | ✓ |  |  |  |
| 9 | Version (n.) | ✓ |  |  |  |
| 10 | Behaviour (n.) | ✓ |  |  |  |
| 11 | Breed (n.) | ✓ | ✓ |  |  |
| 12 | Gesture (n.) | ✓ | ✓ |  |  |
| 13 | Auction (n.) | ✓ | ✓ |  |  |
| 14 | Risk (n.) | ✓ | ✓ |  |  |
| 15 | Cash (n.) | ✓ | ✓ |  |  |
| 16 | Function (n.) | ✓ | ✓ |  |  |
| 17 | Taste (n.) | ✓ | ✓ |  |  |
| 18 | Storm (n.) | ✓ | ✓ |  |  |
| 19 | Criminal (n.) | ✓ |  | ✓ |  |
| 20 | Boss (n.) | ✓ | ✓ | ✓ |  |
| 21 | Fine (n.) | ✓ | ✓ | ✓ | ✓ |
| 22 | Continue (v.) |  | ✓ |  |  |
| 23 | Approve (v.) |  | ✓ |  |  |
| 24 | Attend (v.) |  | ✓ |  |  |
| 25 | Afford (v.) |  | ✓ |  |  |
| 26 | Repair (v.) |  | ✓ |  |  |
| 27 | Apologize (v.) |  | ✓ |  |  |
| 28 | Discover (v.) |  | ✓ |  |  |
| 29 | Protect (v.) |  | ✓ |  |  |
| 30 | Seen (v.) |  | ✓ |  |  |
| 31 | Reside (v.) |  | ✓ |  |  |
| 32 | Step down (phrv.) |  | ✓ |  |  |
| 33 | Take over (phrv.) |  | ✓ |  |  |
| 34 | Queue up (phrv.) |  | ✓ |  |  |
| 35 | Complicated (v.) |  | ✓ | ✓ |  |
| 36 | Refuse (v.) | ✓ | ✓ |  |  |
| 37 | Fold (v.) | ✓ | ✓ |  |  |
| 38 | Hope (v.) | ✓ | ✓ |  |  |
| 39 | Weigh (v.) | ✓ | ✓ |  |  |
| 40 | Encourage (v.) | ✓ | ✓ |  |  |
| 41 | Rattle (v.) | ✓ | ✓ |  |  |
| 42 | Obvious (adj.) |  |  | ✓ |  |
| 43 | Fertile (adj.) |  |  | ✓ |  |
| 44 | Easy (adj.) |  |  | ✓ |  |
| 45 | Temporary (adj.) |  |  | ✓ |  |
| 46 | Similar (adj.) | ✓ |  | ✓ |  |
| 47 | Doubtful (adj.) |  | ✓ | ✓ |  |
| 48 | Master (adj.) | ✓ | ✓ | ✓ |  |

จากตารางที่ 2 จากคำศัพท์ 48 คำที่ปรากฏนั้น พบว่าเป็นคำนาม และ คำกริยา มีจำนวนที่ค่อนข้างมาก โดยพบคำนาม มีจำนวนทั้งหมด 21 คำ คิดเป็น 43.75% คำกริยา มีจำนวนทั้งหมด 20 คำ คิดเป็น 41.66% และ คำคุณศัพท์ มีจำนวนทั้งหมด 7 คำ คิดเป็น 3.36% นอกจากนี้ยังพบคำศัพท์จากจำนวน 48 คำ ที่สามารถเป็นได้มากกว่า 1 หน้าที่ มีจำนวน 21 คำ คิดเป็น 43.75 % ซึ่งถือว่ามีอยู่จำนวนไม่น้อย

นี่อาจจะเป็นสาเหตุหนึ่งที่ทำให้ผู้สอบเกิดความสับสน เนื่องจากคำ 1 คำ สามารถมีได้หลายความหมาย ยกตัวอย่างเช่น Fine เป็นได้ทั้ง N, Adj. และ V. โดยมีความหมายดังนี้ N.= เบี้ยปรับ Adj.= ดี, เลิศ, วิจิตร V.= ปรับ, ปรับโทษ Adv.= ก็ได้

และบางคำไม่สามารถสังเกตได้จาก Prefix หรือ Suffix เช่นคำว่า Temporary และ Discover ซึ่งในข้อสอบ Temporary ทำหน้าที่เป็นคำคุณศัพท์ และ Discover ทำหน้าที่เป็นคำกริยา แต่คนส่วนใหญ่มักคิดว่าเป็นคำนาม เนื่องจากดูจากรูปร่างหน้าตาของคำศัพท์ที่ลงท้าย –ry และ –er

ดังนั้นอาจเป็นอีกสาเหตุหนึ่งที่ทำให้ผู้สอบมีความสับสนในการทำข้อสอบเนื่องจากขาดความเข้าใจในเรื่องของ Part of speech นอกจากนี้ Part of speech ยังเป็นส่วนหนึ่งของไวยากรณ์และเป็นสิ่งสำคัญอย่างมากในการเรียนรู้ภาษาอังกฤษ สอดคล้องกับที่ Canale (1980) กล่าวว่า หากรู้โครงสร้างไวยากรณ์ดีนั้นจะช่วยให้ผู้พูดสามารถเข้าใจรูปแบบของคำและประโยค นอกจากนี้ยังสามารถสื่อสารได้อย่างถูกไวยากรณ์อีกด้วย

**3. ผลการวิเคราะห์คำศัพท์ จากข้อสอบเสมือนจริง 10 ชุด พบคำที่มีค่าความถี่ สูงสุด 20 อันดับแรก**

**ตารางที่ 3** ความถี่ของคำศัพท์ที่พบมากที่สุดในข้อสอบ ก.พ. จากข้อสอบ

|  |  |  |
| --- | --- | --- |
| **ลำดับที่** | **ความถี่** | **คำศัพท์** |
| 1 | 518 | the |
| 2 | 327 | to |
| 3 | 240 | a |
| 4 | 198 | company |
| 5 | 178 | is |
| 6 | 173 | you |
| 7 | 169 | in |
| 8 | 151 | i |
| 9 | 145 | of |
| 10 | 143 | and |
| 11 | 99 | it |
| 12 | 88 | that |
| 13 | 78 | are |
| 14 | 76 | for |
| 15 | 66 | be |
| 16 | 64 | on |
| 17 | 60 | have |
| 18 | 55 | from |
| 19 | 54 | at |
| 20 | 54 | what |

จากตารางที่ 5 แสดงให้เห็นคำที่มีความถี่ในการพบมากที่สุด คือคำประเภท Function words ได้แก่ the, to, a, is, you เป็นต้น ซึ่งเป็นการแสดงให้เห็นว่า เนื้อหาในข้อสอบนั้น มักใช้คำเหล่านี้เป็นการขึ้นต้น หรือ การเชื่อมในประโยค และ รองลงมาคือคำประเภท Content words ได้แก่ company ซึ่งเป็นคำศัพท์ที่เกี่ยวข้องกับการทำงาน เป็นการแสดงให้เห็นได้ว่าข้อสอบนั้นมีการออกข้อสอบในเรื่องของการทำงานอยู่เป็นจำนวนมากเช่นกัน

**4.หมวดหมู่ของคำศัพท์ทั้งหมด 13 หมวดหมู่ ที่พบในข้อสอบ ก.พ. ภาค ก. วิชาภาษาอังกฤษ 10 ชุด**

**ตารางที่ 4** หมวดหมู่ของคำศัพท์ที่พบในข้อสอบ ก.พ.

|  |  |  |
| --- | --- | --- |
| **ลำดับที่** | **หมวดหมู่ของคำศัพท์** | **คำศัพท์ (ความถี่)** |
| 1 | การทำงาน | company(198), letter(19), meeting(18), send(16), work(15), public(11), office(10) process(8), email(8), working(7), attend(6), experience(6), goal(6), informal(6), address(4), invite(4), specialist(4) |
| 2 | การศึกษา | education(35), school(25), reading(15), students(11) learning(8), teach(7), book(5),  homework (5), teacher(5), study(5) |
| 3 | คำระบุเวลา / วัน / เดือน/ ปี รวมถึง ฤดู | time(25), year(8), days(8), today(8), week(8), whether(6), rain(5), summer(4), November(4) |
| 4 | การซื้อและขาย | money(12), pay(10), buy(7), customer(7), goods(5), expenses(4), free(4), price(4), product(4) |
| 5 | การท่องเที่ยว | tour(6), plan(5), way(5), ticket(5), tourist(5), passport(4), accommodation(4), airport(4), guide(3) |
| 6 | สังคมและรัฐบาล | government(10), population(8), social(7), party(6), president(6), against(6), interrupt(6), political(5) |
| 7 | เครื่องประดับ/สิ่งของเครื่องใช้ภายในบ้าน | closet(6), jewelry(5), house(4), oil(4), bath(4), bag(3), diamond(3) |
| 8 | ครอบครัวและความสัมพันธ์ | family(13), children(12), mother(8), friend(8), child(6) |
| 9 | ประเทศและทวีป | country (10), America (7), Thailand (6),  India (6) |
| 10 | อาหารและยา | restaurant(10), broccoli(8), eat(6), order(6), drugs(4) |
| 11 | กีฬาและสุขภาพ | life(9), health(7), body(7), cancer(5), football(5) |
| 12 | การสื่อสาร | language(22), telling(10), Thai(19),  calling(6) |
| 13 | การขนส่ง | bus(4), arrived(4), delivery(4), drive(3) |

จากตารางที่ 6 จากการแบ่งคำศัพท์เป็นหมวดหมู่ แสดงให้เห็นว่าหมวดหมู่คำศัพท์ที่พบมากที่สุด คือ หมวดหมู่การทำงาน ซึ่งมีคำศัพท์มากมายที่เกี่ยวข้องกับการทำงานเช่น company, letter, meeting, work, process and attend รองลงมาคือหมวดหมู่ทั่วไปและหมวดหมู่การศึกษา แสดงให้เห็นว่าข้อสอบก.พ. ภาค ก. วิชาภาษาอังกฤษนั้นมักออกข้อสอบในเรื่องของการทำงานเป็นส่วนมาก แต่อย่างไรก็ตามยังคงพบคำศัพท์จำนวนไม่น้อยในหมวดหมู่อื่นๆ เป็นการชี้ให้เห็นว่าคำศัพท์หมวดหมู่อื่นๆก็มีความสำคัญเช่นกัน

**สรุปผลการวิจัย**

ผลวิจัยครั้งนี้พบหน้าที่ของคำโดยพิจารณาเฉพาะคำตอบในส่วนของคำศัพท์แสดงให้เห็นว่าหน้าที่ของคำที่มักใช้ในการออกข้อสอบมีด้วยกัน มี 3 ประเภท ได้แก่ คำนาม, คำกริยา และ คำคุณศัพท์ ประเภทที่พบมากที่สุดคือ คำนาม และ กริยา งานวิจัยส่วนใหญ่พบว่านักศึกษาไทยมักประสบปัญหาในเรื่องของคำคุณศัพท์ (Intratat, 2001) พบว่าคำคุณศัพท์เป็นหนึ่งในภาษาอังกฤษที่นักศึกษาไทยไม่สามารถเรียนรู้และเข้าใจได้ เนื่องจากนักศึกษาไทยมักเข้าใจผิดว่าคำคุณศัพท์ภาษาอังกฤษคือคำกริยาจึงส่งผลให้เกิดการใช้คำคุณศัพท์ในลักษณะที่ผิดไวยากรณ์ ในขณะเดียวกันข้อสอบก.พ.มักจะออกในเรื่องของคำนามและคำกริยา ดังนั้นอาจเป็นการแสดงให้เห็นว่าการที่ผู้สอบทำข้อสอบไม่ได้นั้นเกิดจากความสับสนที่คำศัพท์บางคำนั้นสามารถมีได้มากกว่าหนึ่งความหมาย

การวิเคราะห์ความถี่ของคำศัพท์ 600 คำแรกที่มีค่าถี่สูงสุด แบ่งเป็นมีคำที่บอกเนื้อหา ได้แก่ คำนาม, คำกริยา, คำคุณศัพท์ จำนวน 110 คำ และเป็นคำที่ไม่ได้บอกเนื้อหาได้แก่ คำกริยาวิเศษ, คำบุพบท, คำสรรพนาม และ คำนำหน้านาม จำนวน 590 คำ คำที่บอกเนื้อหาสามารถแบ่งหมวดหมู่ได้ 13 หมวดหมู่ ผลวิจัยพบว่าหมวดการทำงานมีการใช้คำศัพท์จำนวนมากที่สุด รองลงมาคือหมวดการศึกษา หมวดคำระบุเวลา / วัน / เดือน/ ปี รวมถึง ฤดู, การซื้อและขาย, การท่องเที่ยว, สังคมและรัฐบาล, เครื่องประดับ/สิ่งของเครื่องใช้ภายในบ้าน, ครอบครัวและความสัมพันธ์, ประเทศและทวีป และพบบ้างใน อาหารและยา, กีฬาและสุขภาพ, การสื่อสาร และ การขนส่ง

พบว่าบางหมวดหมู่นั้นมีความสอดคล้องและสัมพันธ์กับการทำงาน และ บางหมวดหมู่อาจไม่มีความเกี่ยวข้องกับการทำงานโดยตรงหรือมากนัก เช่น หมวดหมู่ของ อาหารและยา หรือ สุขภาพและกีฬา แต่ยังมีคำศัพท์หมวดหมู่นี้ปรากฏในข้อสอบให้พบ ดังนั้นอาจเป็นการแสดงให้เห็นว่าคำศัพท์นั้นสามารถนำมาใช้ได้ทุกคำ ไม่ว่าจะเป็นสถานการณ์หรือเหตุการณ์ใดก็ตามในชีวิตประจำวันรวมถึงการทำงานเช่นกัน

**ข้อเสนอแนะ**

ข้อเสนอแนะสำหรับการนำผลวิจัยไปประยุกต์ใช้ เนื่องจากวิจัยนี้ศึกษาเพียงแค่หน้าที่ของคำ (part of speech) และคำศัพท์ที่พบในข้อสอบ ก.พ. ภาค ก. วิชาภาษาอังกฤษ โดยการแบ่งคำศัพท์ออกเป็นหมวดหมู่ 13 หมวดหมู่ด้วยกัน นอกจากนี้ควรมีการวิจัยในส่วนอื่นๆของข้อสอบเพิ่มเติม เช่น ไวยากรณ์ การอ่าน และ บทสนทนา หรืออาจเพิ่มหมวดหมู่ของคำศัพท์เพื่อให้ได้ข้อมูลที่หลากหลายมากขึ้น

นอกจากนี้การนำข้อมูลไปใช้นั้น สามารถนำการวิเคราะห์คำศัพท์ทั้งหมดเหล่านี้ไปใช้ให้เกิดประโยชน์ในการเตรียมตัวสอบข้อสอบก.พ. ภาค. ก วิชาภาษาอังกฤษ โดยการค้นหาเว็บแบบฝึกหัดในการทำเพื่อให้คุ้นเคยกับคำศัพท์เหล่านี้จนสามารถจำความหมายของคำศัพท์และสามารถเดาเนื้อหาในข้อสอบก.พ. ภาค ก. ได้ นอกจากนั้นอาจารย์หรือครูยังคงต้องคำนึงถึงหน้าที่ของคำ(Part of speech) เนื่องจากมีความสำคัญต่อกาเรียนรู้อย่างมาก ทั้งนี้นักเรียนและนักศึกต้องตระหนักถึงความสำคัญของคำศัพท์และหน้าที่ของคำเช่นเดียวกัน

**กิตติกรรมประกาศ**

ขอขอบคุณคณาจารย์ในสาขาวิชาภาษาอังกฤษธุรกิจ, คณะมนุษยศาสตร์และสังคมศาสตร์ และ มหาวิทยาลัยราชภัฏสวนสุนันทา ที่ให้การสนับสนุนในการทำวิจัยและนำเสนอผลงานวิจัยให้สำเร็จลุล่วงเป็นอย่างดี

**เอกสารอ้างอิง**

# [Admin](http://korpor.udon-job.com/author/admin) On. (2015). แนวข้อสอบก.พ.2560 แจกฟรี ข้อสอบภาค ก. สืบค้นเมื่อ 8 กรกฎาคม 2562. [เว็บบล็อก]. จาก http://korpor.udon-job.com/

Anthony, L. (2014). Program AntConc (Version 3.4.4). สืบค้นเมื่อ 21 กรกฎาคม 2562. [เว็บบล็อก]. จาก http://www.laurenceanthony.net/software/antconc

Cameron, L. (2001). Teaching languages to young learners. Cambridge: Cambridge University Press.

Canale, M., & Swain, M. (1980). Theoretical bases of communicative approaches to second language teaching and testing. Applied Linguistics,1, 1-47.

Ghadessy, Mohsen. (2000). “Word Lists and Materials Preparation : A New Approach,” English Teachings Forum. 17 (1) : 24-27

Govpractice. (2016). แนวข้อสอบก.พ.. สืบค้นเมื่อ 8 กรกฎาคม 2562. [เว็บบล็อค]. จาก http://www.thaigovtest.com/

Intratat, C. (2001). Thai errors in using English adjectives. KMUTT Research and Development Journal, 24(2), 117-130.

Nation, I. S. P. 2001. Learning vocabulary in another language. Cambridge: Cambridge Universit

# จำรัก ซื่อตรง. (2555).การพัฒนาความรู้และทักษะในการจัดกลุ่มคำภาษาอังกฤษ ด้วยวิธีการวิเคราะห์โครงสร้างประโยคและไวยกรณ์พื้นฐาน ของนักศึกษามหาวิทยาลัยเทคโนโลยีราชมงคลสุวรรณภูมิ. (วิทยานิพนธ์ปริญญามหาบัณฑิต, มหาวิทยาลัยศิลปากร).

# Nunan, D. (2004). Task-based language teaching. Cambridge, UK ; New York, NY :Cambridge University Press, 126

# พี่โย. (2018). ข้อสอบก.พ. ภาค ก. ระดับปริญญาตรี เสมือนจริง. สืบค้นเมื่อ 10 กรกฎาคม 2562. [เว็บบล็อก]. จาก www.gorpor.com/category/วุฒิ-ป-ตรี-/

สถาบันทดสอบการศึกษาแห่งชาติ (2562). รายงานผลประจำปี. สืบค้นเมื่อ 2 พฤษภาคม 2562. [เว็บบล็อก]. จาก https://www.niets.or.th/th/

ธีรพล สยามพันธ์. (2550). เทคนิคการสอนภาษาอังกฤษ.สืบค้นเมื่อ 2 พฤศจิกายน 2562 [เว็บบล็อก]. จาก http://gotoknow.org/blog/udompanya/98751

วรรณพร ศิลาขาว. (2539). การเปรียบเทียบผลสัมฤทธิ์และความคงทนในการเรียนรู้คําศัพท์ภาษาอังกฤษของ

นักเรียนชั้นประถมศึกษาปีที่ 6 ที่เรียนโดยใช้แบบฝึกหัดที่มีเกมและไม่มีเกมประกอบการสอน ปริญญานิพนธ์ กศ.ม. (วิชาเอกประถมศึกษา), กรุงเทพฯ : บัณฑิตวิทยาลัย มหาวิทยาลัย ศรีนครินทรวิโรฒ ประสานมิตร.